Nagyné Dr. Gats Andrea Babicsné Dr. Tőke Erzsébet Dr. Károlyi Ákos

Aláírás: …………………………………………….. …………………………………………………….. ……………………………………………….

Dátum: …………………………………………….. …………………………………………………….. ……………………………………………….

**A 2023. január 26-ai Közgyűlés határozatai**

**1/2023. (I.26.) Kgy. számú határozat**

A Közgyűlés a 2023. január 26-ai ülés napirendjét az alábbiak szerint fogadta el:

**i.**

**NYILVÁNOS ÜLÉS**

**1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről**

 **Előadó:** Dr. Nemény András polgármester

**2./ Javaslat Szombathely Megyei Jogú Város Önkormányzata 2022. évi költségvetéséről szóló 2/2022. (III.1.) önkormányzati rendelet III. számú módosításának megalkotására**

**Előadók:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

**Meghívott:** Gáspárné Farkas Ágota könyvvizsgáló

**3./** **Javaslat a szombathelyi emlékmű környezetét érintő felújítással kapcsolatos döntés meghozatalára**

**Előadók:** Dr. Nemény András polgármester

 Horváth Soma alpolgármester

**Meghívott:** Kreinbacher József Péter, a Metal Hungária Holding Zrt. képviseletében

**4./ Javaslat a Károly Róbert utca felújításával kapcsolatos döntés meghozatalára**

**Előadók:** Dr. Nemény András polgármester

Dr. Horváth Attila alpolgármester

 Horváth Soma alpolgármester

**5./ Beszámoló az 1000 fa program kiterjesztésével kapcsolatos tapasztalatokról**

**Előadók:** Dr. Nemény András polgármester

 Horváth Soma alpolgármester

**6./ Javaslat Szombathely Megyei Jogú Város Települési Környezetvédelmi Programjának elfogadására**

**Előadók:** Dr. Nemény András polgármester

 Dr. László Győző alpolgármester

**7./ Javaslat a SZOVA NZrt. és a Pingvinek Jégkorong Klub között a fedett jégcsarnok hosszú távú üzemeltetéséről szóló szerződéssel kapcsolatos döntés meghozatalára**

**Előadók:** Dr. Nemény András polgármester

 Horváth Soma alpolgármester

 **Meghívott:** Kovács Cecília, a SZOVA NZrt. vezérigazgatója

**8./ Javaslat egyes önkormányzati rendeletekkel kapcsolatos döntések meghozatalára**

 **Előadók:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

**9./ Javaslat a Savaria Megyei Hatókörű Városi Múzeum igazgatói álláshelyére kiírandó pályázati felhívás elfogadására**

**Előadók:** Dr. Nemény András polgármester

 Horváth Soma alpolgármester

**10./ Javaslat háziorvosi praxissal kapcsolatos döntés meghozatalára**

**Előadók:** Dr. Nemény András polgármester

 Dr. László Győző alpolgármester

**Meghívott:** Vigné Horváth Ilona, a Szombathelyi GESZ igazgatója

**11./ Tájékoztató a lejárt határidejű közgyűlési határozatok végrehajtásáról**

 **Előadó:** Dr. Károlyi Ákos jegyző

**12./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről**

 **Előadó:** Dr. Károlyi Ákos jegyző

**Ii.**

**ZÁRT ÜLÉS**

**13./ Javaslat a Szombathelyi Távhőszolgáltató Kft.-vel kapcsolatos döntés meghozatalára**

 **Előadó:** Dr. Nemény András polgármester

 Horváth Soma alpolgármester

 **Meghívottak:** Molnár Miklós, a SZOMTÁV Kft. ügyvezető igazgatója

 Kovács Cecília, a SZOVA NZrt. vezérigazgatója

***i.***

***NYILVÁNOS ÜLÉS***

***1./ Beszámoló az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről***

 ***Előadó:*** *Dr. Nemény András polgármester*

**2/2023. (I.26.) Kgy. sz. határozat**

Szombathely Megyei Jogú Város Közgyűlése kinyilvánítja egyetértését azzal a városvezetői döntéssel, amely 2022. évben, akkumulátoriparhoz kapcsolódó, szombathelyi beruházási szándék visszautasítását eredményezte.

A Közgyűlés felkéri a polgármestert, hogy a jövőbeni befektetési tárgyalásokon a szombathelyiek egészségének és környezetének megóvása érdekében továbbra is a fenti álláspontot képviselje.

**Felelős:** Dr. Nemény András, polgármester

 Dr. Horváth Attila, alpolgármester

**Határidő:** folyamatos

**3/2023. (I.26.) Kgy. számú határozat**

1. Szombathely Megyei Jogú Város Közgyűlése az energia-áremelkedés hatásai enyhítése érdekében Szombathely Megyei Jogú Város Önkormányzata részére biztosított 632.037.553,- Ft összegű központi támogatásról szóló tájékoztatást tudomásul veszi.
2. A Közgyűlés felkéri az intézményvezetőket és a gazdasági társaságok vezetőit az elfogadott takarékossági program további fegyelmezett végrehajtására.

**Felelős:** Dr. Nemény András polgármester

 Dr. Horváth Attila alpolgármester

 Dr. László Győző alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

Nagyné dr. Gats Andrea, a Jogi és Képviselői Osztály vezetője

valamennyi érintett intézményvezető, gazdasági társaságok vezetői)

**Határidő:** 1. pont: azonnal

 2. pont: folyamatos

**4/2023. (I.26.) Kgy. számú határozat**

Szombathely Megyei Jogú Város Közgyűlése az egyes egészségügyi tárgyú törvények módosításáról szóló tájékoztatót megtárgyalta, és azt tudomásul veszi.

**Felelős:** Dr. Nemény András polgármester

 Dr. László Győző alpolgármester

 Dr. Horváth Attila, alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

 **Határidő:** 2023. január 26.

**5/2023. (I.26.) Kgy. számú határozat**

1. Szombathely Megyei Jogú Város Közgyűlése a Gencsapáti és Perenye Község Önkormányzatával kötött megállapodások 6. pontjának módosítását az előterjesztés szerinti tartalommal jóváhagyja.
2. A Közgyűlés felkéri a Polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a feladat-ellátási megállapodások módosításának aláírására.

**Felelős:** Dr. Nemény András polgármester

 Dr. László Győző alpolgármester

 Dr. Horváth Attila, alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a GESZ igazgatója/

 **Határidő:** 2023. január 26. (az 1. pont vonatkozásában)

 2023. február 28. (a 2. pont vonatkozásában)

**6/2023. (I. 26.) Kgy. számú határozat**

1. A Közgyűlés a nemzeti köznevelésről szóló 2011. évi CXC. törvény 50. § (8) bekezdése, valamint a nevelési- oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 24. § (1a) bekezdése alapján a Szombathelyi Tankerületi Központhoz tartozó általános iskolák 2023/2024. tanévre vonatkozó iskolakörzeti beosztását az előterjesztés melléklete szerinti tartalommal javasolja meghatározni.
2. A Közgyűlés felkéri a polgármestert, hogy a Közgyűlés döntéséről a Szombathelyi Tankerületi Központot tájékoztassa.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal (az 1. pont vonatkozásában)

 2023. február 15. (a 2. pont vonatkozásában)

**7/2023. (I.26.) Kgy. számú határozat**

1. Szombathely Megyei Jogú Város Közgyűlése a Pálos Károly Szociális Szolgáltató Központ és Gyermekjóléti Szolgálat Módosító okiratát és a módosítással egységes szerkezetbe foglalt Alapító okiratát az előterjesztés melléklete szerinti tartalommal jóváhagyja és az Időskorúak Gondozóháza szociális ellátás szolgáltatói nyilvántartásból történt törlésére tekintettel felhatalmazza a polgármestert a dokumentumok aláírására.

2. Szombathely Megyei Jogú Város Közgyűlése egyetért azzal, hogy a Pálos Károly Szociális Szolgáltató Központ és Gyermekjóléti Szolgálat létszámelőirányzata 2023. január 1. napjától 8 státusszal csökkenjen.

**Felelősök:** Dr. Nemény András, polgármester

Dr. László Győző, alpolgármester

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője/

**Határidő:** 2023.02.15. (1. pont vonatkozásában)

 azonnal (2. pont vonatkozásában)

**8/2023. (I.26.) Kgy. számú határozat**

1. Szombathely Megyei Jogú Város Közgyűlése a Takarékossági Program módosítását elfogadja aszerint, hogy fűtési időszakon kívül, május 1. és október 31. közötti időszakban a Pálos Károly Szociális Szolgáltató Központ és Gyermekjóléti Szolgálat IX. számú Szakmai Egység nappali ellátásának működtetése a Pozsony utca 47. szám alatti telephelyen történik.

2. Szombathely Megyei Jogú Város Közgyűlése a Takarékossági Program módosítását elfogadja aszerint, hogy az AGORA Savaria Nonprofit Kft. által üzemeltetett Víztorony és KRESZ Park 2023. március 31. napjáig zárva tart.

**Felelősök:** Dr. Nemény András, polgármester

Dr. László Győző, alpolgármester

/A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat intézményvezetője

Horváth Zoltán, az AGORA Savaria Nonprofit Kft ügyvezetője/

**Határidő:** azonnal (1. és 2. pont vonatkozásában)

**9/2023. (I. 26.) Kgy. számú határozat**

1. Szombathely Megyei Jogú Város Közgyűlése a Berzsenyi Dániel Megyei Hatókörű Városi Könyvtár Módosító okiratát az előterjesztés 1. számú melléklete, a módosításokkal egybeszerkesztett Alapító Okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Dr. Baráthné Molnár Mónika, a Berzsenyi Dániel Megyei Hatókörű Városi Könyvtár igazgatója,

Vigné Horváth Ilona, a Szombathelyi Egészségügyi és Kulturális Intézmények ellátó Szervezetének igazgatója)

**Határidő:** azonnal (az 1. pont vonatkozásában)

 2023. február 10. (a 2. pont vonatkozásában)

**10/2023. (I. 26.) Kgy. számú határozat**

1. Szombathely Megyei Jogú Város Közgyűlése a Mesebolt Bábszínház Módosító okiratát az előterjesztés 3. számú melléklete, a módosításokkal egybeszerkesztett Alapító Okiratát az előterjesztés 4. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Kovács Géza, a Mesebolt Bábszínház igazgatója,

Vigné Horváth Ilona, a Szombathelyi Egészségügyi és Kulturális Intézmények ellátó Szervezetének igazgatója)

**Határidő:** azonnal (az 1. pont vonatkozásában)

 2023. február 10. (a 2. pont vonatkozásában)

**11/2023. (I. 26.) Kgy. számú határozat**

1. Szombathely Megyei Jogú Város Közgyűlése a Savaria Megyei Hatókörű Városi Múzeum Módosító okiratát az előterjesztés 5. számú melléklete, a módosításokkal egybeszerkesztett Alapító Okiratát az előterjesztés 6. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csapláros Andrea, a Savaria Megyei Hatókörű Városi Múzeum igazgatója,

Vigné Horváth Ilona, a Szombathelyi Egészségügyi és Kulturális Intézmények ellátó Szervezetének igazgatója)

**Határidő:** azonnal (az 1. pont vonatkozásában)

 2023. február 10. (a 2. pont vonatkozásában)

**12/2023. (I. 26.) Kgy. számú határozat**

1. Szombathely Megyei Jogú Város Közgyűlése a Savaria Szimfonikus Zenekar Módosító okiratát az előterjesztés 7. számú melléklete, a módosításokkal egybeszerkesztett Alapító Okiratát az előterjesztés 8. számú melléklete szerinti tartalommal jóváhagyja.
2. A Közgyűlés felhatalmazza a polgármestert a módosító okirat aláírására.

**Felelős:** Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Kiss Barna, a Savaria Szimfonikus Zenekar igazgatója,

Vigné Horváth Ilona, a Szombathelyi Egészségügyi és Kulturális Intézmények ellátó Szervezetének igazgatója)

**Határidő:** azonnal (az 1. pont vonatkozásában)

 2023. február 10. (a 2. pont vonatkozásában)

**13/2023. (I.26.) Kgy. számú határozat**

Szombathely Megyei Jogú Város Közgyűlése a helyi termelői piac működtetéséről szóló tájékoztatást tudomásul veszi.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője

 Polákovics Marietta, a Szombathely Városi Vásárcsarnok igazgatója)

**Határidő:** azonnal

**14/2023. (I.26.) Kgy. számú határozat**

1. Szombathely Megyei Jogú Város Közgyűlése a Zanati Kulturális Egyesület kérelmében foglaltak figyelembevételével hozzájárul a 2023. I. negyedévében megvalósuló felújítás 2022. évi támogatás terhére történő kifizetéséhez, valamint az elszámolási határidő 2023. április 30. napjáig történő meghosszabbításához.
2. A Közgyűlés Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII. 4.) önkormányzati rendelet 6.§ (4) bekezdése alapján hozzájárul ahhoz, hogy az Önkormányzat és a Zanati Kulturális Egyesület között létrejött 41135-25/2022. iktatási számú közművelődési megállapodás IV./5. pontja az alábbiak szerint módosuljon:

„5. Feladatellátó tudomásul veszi, hogy a tárgyévet követő január 31. napjáig - **2022. évre vonatkozóan tárgyévet követő év április 30. napjáig**- köteles a Megállapodásban vállalt közművelődési alapszolgáltatásról részletes szakmai és pénzügyi beszámolót benyújtani 1 példányban az Egészségügyi, Kulturális és Köznevelési Iroda részére. A szakmai beszámolót képezi a tevékenység ismertetése, illetve a sajtómegjelenések és a rendezvényekről készült fotók. Amennyiben Feladatellátó kiadványt (könyv, leporelló, meghívó stb.) jelentetett meg a tárgyév folyamán, annak egy példányát szintén köteles a szakmai beszámolóhoz mellékelni.

A tételes pénzügyi elszámolás részét képezi a számlaösszesítő, a teljesítésigazolással és záradékkal (amely a Megállapodás iktatószáma, valamint a „közművelődési megállapodás” elnevezésének együttes szerepeltetése) ellátott és hitelesített számlamásolatok, a kifizetést igazoló pénztárbizonylat, illetve utalás esetén a bankszámlakivonat másolata.”

1. A Közgyűlés felhatalmazza a polgármestert a szerződésmódosítás aláírására.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2023. január 31. (2. pont vonatkozásában)

**15/2023. (I.26.) Kgy. számú határozat**

1. A Közgyűlés Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII. 4.) önkormányzati rendelete 6.§ (4) bekezdése alapján hozzájárul ahhoz, hogy az Önkormányzat és a Zseboroszlán Vas Megyei Koraszülöttekért Közhasznú Alapítvány között létrejött 41348-4/2022. iktatási számú támogatási szerződés 11. pontjában szereplő elszámolási határidő 2023. február 28. napjára módosuljon.
2. A Közgyűlés felhatalmazza a polgármestert a szerződésmódosítás aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2023. január 31. (2. pont vonatkozásában)

**16/2023. (I.26.) Kgy. számú határozat**

A Közgyűlés a Szombathely, 897/3 hrsz-ú közút megnevezésű ingatlan kezelői feladatainak átadására vonatkozó előterjesztést megtárgyalta és úgy határozott, hogy az érintettekkel lefolytatott további egyeztetést követően hoz döntést.

**Felelős:** Dr. Nemény András, polgármester

Horváth Soma, alpolgármester

Dr. Károlyi Ákos, jegyző

(A végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** az egyeztetést követő Közgyűlés

**17/2023. (I.26.) Kgy. számú határozat**

* + - 1. Szombathely Megyei Jogú Város Közgyűlése a „Tájékoztatás a LED csere program jelenlegi állásáról” című előterjesztést megtárgyalta és úgy döntött, hogy a regisztráció lezárásáig beérkezett, a 279/2022. (IX.9.) Kgy. számú határozatban meghatározott feltételeknek megfelelő kérelmek alapján kerüljön kiosztásra 58267 db izzó.
			2. A Közgyűlés felkéri a polgármestert a regisztrált személyek tájékoztatásához szükséges intézkedések megtételére.
			3. A Közgyűlés felkéri a polgármestert, hogy a jogosultak részére az izzók átadásáról gondoskodjon.

**Felelős:** Dr. Nemény András, polgármester

                      Dr. László Győző, alpolgármester

                      /A végrehajtás előkészítéséért:

Dr. Károlyi Ákos jegyző

Dr. Holler Péter, a Hatósági Osztály vezetője

Kalmár Ervin, a Városüzemeltetési Osztály vezetője

Lajos Tibor a Gondnoksági Iroda vezetője /

**Határidő:** 1. pont: azonnal

2. pont: 2023. február 28.

3. pont 2023. április 30.

**18/2023. (I.26.) Kgy. számú határozat**

Szombathely Megyei Jogú Város Közgyűlése a Vasivíz Fedett Uszoda és a 2023. január 1. és 2023. március 31. napjáig tartó időszakban felmerülő közüzemi költségeinek fedezésére biztosított 34.595.000 Ft összegű támogatásról szóló tájékoztatást tudomásul veszi.

**Felelős:**  Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**19/2023. (I. 26.) Kgy. sz. határozat**

Szombathely Megyei Jogú Város Közgyűlése az intermodális csomópont aktuális állásáról szóló tájékoztatót tudomásul veszi.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**20/2023. (I. 26.) Kgy. sz. határozat**

Szombathely Megyei Jogú Város Közgyűlése az Önkormányzata tulajdonában álló, Szombathely, Petőfi S. u. 8. szám alatti, 6021/A/8 hrsz-ú ingatlan kezelői feladatainak ellátására – a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 15. § (9) bekezdésében foglaltak alapján – a SZOVA Szombathelyi Vagyonhasznosító és Városgazdálkodási Nonprofit Zrt-t jelöli ki, amely az ingatlankezelést az üzemeltetési szerződés keretében látja el.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília a SZOVA Nonprofit Zrt. vezérigazgatója)

**Határidő:** azonnal

**21/2023. (I.26.) Kgy. sz. határozat**

1. Szombathely Megyei Jogú Város Közgyűlése az egyes intézmények földgázbeszerzéseivel kapcsolatos veszélyhelyzeti szabályokról szóló tájékoztatót megtárgyalta, és azt tudomásul veszi.
2. A Közgyűlés egyetért azzal, hogy a helyi önkormányzat által fenntartott, a 12/2023.(I.20.) Korm.rendelet szerinti feltételeknek megfelelő költségvetési intézmények, valamint gazdasági társaságok éljenek a Kormány által biztosított lehetőséggel, és az arra jogosult földgáz-kereskedelmi szerződéseknél a módosított elszámolást vegyék igénybe.
3. A Közgyűlés felkéri az érintett intézményvezetőket és a gazdasági társaságok vezetőit a nyilatkozattétel megtételére.

**Felelős:** Dr. Nemény András polgármester

 Dr. Horváth Attila, alpolgármester

Dr. Károlyi Ákos jegyző

/a végrehajtás előkészítéséért:

Stéger Gábor, a Közgazdasági és Adó Osztály vezetője

valamennyi érintett intézményvezető, gazdasági társaságok vezetői/

 **Határidő:** azonnal (az 1. és 2. pont vonatkozásában)

 2023. január 27. (az 3. pont vonatkozásában)

**22/2023. (I.26.) Kgy. sz. határozat**

Szombathely Megyei Jogú Város Közgyűlése jóváhagyja, hogy az AGORA Savaria Kulturális és Médiaközpont Nonprofit Kft. az Európai Parlament által kiírt 3 kódszámú felhívásra pályázatot nyújtson be. A pályázati díjak, valamint a 30 % önerő megfizetésére a társaság szokásos működési költségei nyújtanak fedezetet.

**Felelős:** Dr. Nemény András polgármester

 Horváth Soma alpolgármester

Dr. Károlyi Ákos jegyző

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Horváth Zoltán, a Kft. ügyvezetője)

**Határidő:** azonnal

**23/2023. (I.26.) Kgy. számú határozat**

A Közgyűlés a két ülés közti időszak fontosabb eseményeiről és a polgármesteri hatáskörben hozott döntésekről szóló beszámolót elfogadja.

**Felelős:** Dr. Nemény András polgármester

**Határidő:** azonnal

***2./ Javaslat Szombathely Megyei Jogú Város Önkormányzata 2022. évi költségvetéséről szóló 2/2022. (III.1.) önkormányzati rendelet III. számú módosításának megalkotására***

***Előadók:*** *Dr. Nemény András polgármester*

 *Dr. Horváth Attila alpolgármester*

 *Dr. Károlyi Ákos jegyző*

***Meghívott:*** *Gáspárné Farkas Ágota könyvvizsgáló*

**Szombathely Megyei Jogú Város Önkormányzata Közgyűlésének**

**...../2023. (……....) önkormányzati rendelete**

**az önkormányzat 2022. évi költségvetéséről szóló 2/2022. (III.1.) önkormányzati rendelet módosításáról**

**24/2023. (I. 26.) Kgy. sz. határozat**

Szombathely Megyei Jogú Város Közgyűlése mérlegelési jogkörében úgy döntött, hogy az Önkormányzat tulajdonában álló Víztoronyban kialakított bár és bisztro tekintetében fennálló bérleti díj tartozás összegét a bérlő – Toronyőrök Gasztro Kft. – legkésőbb 2023. augusztus 31. napjáig köteles megfizetni.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

 Stéger Gábor a Közgazdasági és Adóosztály vezetője

 Nagyné dr. Gats Andrea, a Jogi és Képviselői Osztály vezetője

 Horváth Zoltán az AGORA Savaria Kulturális és Médiaközpont Nonprofit Kft. ügyvezetője))

**Határidő:** 2023. augusztus 31.

***3./******Javaslat a szombathelyi emlékmű környezetét érintő felújítással kapcsolatos döntés meghozatalára***

***Előadók:*** *Dr. Nemény András polgármester*

 *Horváth Soma alpolgármester*

***Meghívott:*** *Kreinbacher József Péter, a Metal Hungária Holding Zrt. képviseletében*

**25/2023.(I.26.) Kgy. sz. határozat**

A Közgyűlés megtárgyalta a „Javaslat a szombathelyi emlékmű környezetét érintő felújítással kapcsolatos döntés meghozatalára” című előterjesztést és az alábbi döntést hozta:

1. A Közgyűlés a Metal Hungária Holding Zrt. felajánlását, a Boldog Brenner János liget burkolatainak és lépcsőinek felújítását az előterjesztés szerinti tartalommal köszönettel elfogadja.

2. A Közgyűlés hozzájárul a munkálatok elvégzéséhez azzal, hogy a megépített létesítményeket a kivitelezést követően az Önkormányzat térítésmentesen támogatás jogcímén a Tao tv. 3.sz. melléklet 13.pontja szerint tulajdonába veszi, továbbá a szükséges Megállapodásokat a Támogatóval megkösse.

**Felelős:** Dr. Nemény András polgármester

 Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Kalmár Ervin, Városüzemeltetési Osztály vezetője

Stéger Gábor a Közgazdasági és Adó Osztály vezetője)

**Határidő:** azonnal

***4./ Javaslat a Károly Róbert utca felújításával kapcsolatos döntés meghozatalára***

***Előadók:*** *Dr. Nemény András polgármester*

 *Dr. Horváth Attila alpolgármester*

 *Horváth Soma alpolgármester*

**26/2023. (I.26.) Kgy. számú határozat**

Szombathely Megyei Jogú Város Közgyűlése támogatja, hogy a TOP-6.1.5-SH1-2019-00002 számú „A Ferenczy utca hiányzó szakaszának kiépítése Szombathelyen” c. projektbe a Károly Róbert utca útburkolatának felújítása bevonásra kerüljön.

A Közgyűlés felhatalmazza a polgármestert, hogy a támogatói okirat módosítása érdekében szükséges intézkedéseket megtegye, továbbá, hogy a feltételes közbeszerzési eljárás kiírásra kerüljön azzal, hogy az eljárás akkor zárható le, amennyiben a TOP-os forrás rendelkezésre áll.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője)

**Határidő:** azonnal

***5./ Beszámoló az 1000 fa program kiterjesztésével kapcsolatos tapasztalatokról***

***Előadók:*** *Dr. Nemény András polgármester*

 *Horváth Soma alpolgármester*

**27/2023. (I.26.) Kgy. számú határozat**

1. Szombathely Megyei Jogú Város Közgyűlése a „Beszámoló az 1000 fa program kiterjesztésével kapcsolatos tapasztalatokról” című előterjesztést megtárgyalta és úgy döntött, hogy a regisztráció lezárásáig beérkezett, a 421/2022. (XII.8.) Kgy. számú határozatban meghatározott feltételeknek megfelelő kérelem alapján kerüljön kiosztásra 596 db fa a 2023. tavaszi időszakban.
2. A Közgyűlés felkéri a polgármestert a regisztrált személyek tájékoztatásához szükséges intézkedések megtételére.
3. A Közgyűlés felkéri a polgármestert, hogy a jogosultak részére a fák átadásáról gondoskodjon.

**Felelős:** Dr. Nemény András polgármester

Horváth Soma alpolgármester

 Dr. Károlyi Ákos jegyző

 /a végrehajtásért felelős:

Kalmár Ervin, a Városüzemeltetési Osztály vezetője/

**Határidő:** 1. pont: azonnal

2. pont: 2023. február 28.

3. pont 2023. március 31.

***6./ Javaslat Szombathely Megyei Jogú Város Települési Környezetvédelmi Programjának elfogadására***

***Előadók:*** *Dr. Nemény András polgármester*

 *Dr. László Győző alpolgármester*

**28/2023. (I.26.) Kgy. számú határozat**

Szombathely Megyei Jogú Város Közgyűlése a „Javaslat Szombathely Megyei Jogú Város Települési Környezetvédelmi Programjának elfogadására” című előterjesztést megtárgyalta, az annak mellékletét képező Programot elfogadta azzal, hogy a Program 40. oldalán a Vasút cím alatti szöveg egészüljön ki azzal, hogy Szombathely Sopron irányából is megközelíthető.

**Felelős:** Dr. Nemény András polgármester

Dr. László Győző alpolgármester

 Németh Ákos tanácsnok

Dr. Károlyi Ákos jegyző

 /a végrehajtásért felelős:

Kalmár Ervin, a Városüzemeltetési Osztály vezetője/

**Határidő:** azonnal

***7./ Javaslat a SZOVA NZrt. és a Pingvinek Jégkorong Klub között a fedett jégcsarnok hosszú távú üzemeltetéséről szóló szerződéssel kapcsolatos döntés meghozatalára***

***Előadók:*** *Dr. Nemény András polgármester*

 *Horváth Soma alpolgármester*

***Meghívott:*** *Kovács Cecília, a SZOVA NZrt. vezérigazgatója*

**29/2023. (I. 26.) Kgy. számú határozat**

1. Szombathely Megyei Jogú Város Közgyűlése úgy határoz, hogy SZOVA Nonprofit Zrt. és a Szombathelyi Pingvinek Jégkorong Klub közötti, a Fedett Jégcsarnok üzemeltetése tárgyában megkötött együttműködési megállapodást az előterjesztés mellékletében meghatározott tartalommal jóváhagyja.

2. A Közgyűlés felhatalmazza a SZOVA Nonprofit Zrt. Igazgatóságának elnökét, hogy a SZOVA Nonprofit Zrt. és a Szombathelyi Pingvinek közötti együttműködési megállapodást aláírja.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Kovács Cecília, a SZOVA Nonprofit Zrt. vezérigazgatója)

**Határidő:** azonnal

***8./ Javaslat egyes önkormányzati rendeletekkel kapcsolatos döntések meghozatalára***

***Előadók:*** *Dr. Nemény András polgármester*

 *Horváth Soma alpolgármester*

 *Dr. Károlyi Ákos jegyző*

**Szombathely Megyei Jogú Város Önkormányzata Közgyűlésének**

 **…..../2023. (……....) önkormányzati rendelete**

**a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról**

**Szombathely Megyei Jogú Város Önkormányzata Közgyűlésének**

**….../2023. (………..) önkormányzati rendelete**

**a temetőkről és a temetkezés rendjéről**

**30/2023. (I. 26.) Kgy. számú határozat**

A Közgyűlés felkéri a polgármestert, hogy vizsgálja felül a Vas Megyei Temetkezési Kft-vel hatályban lévő szerződést a temetőkről és a temetkezésről szóló 1999. évi XLIII. törvény 39. §-ában rögzített, a kegyeleti közszolgáltatási szerződésre vonatkozó feltételeknek történő maradéktalan megfeleltetés érdekében, és a felülvizsgálat eredményét terjessze a Közgyűlés elé.

**Felelős:** Dr. Nemény András polgármester

 Horváth Soma alpolgármester

Dr. Károlyi Ákos jegyző

 (a végrehajtás előkészítésért:

 Kalmár Ervin, a Városüzemeltetési Osztály vezetője

Jancsóné Sárdi Katalin, a Vas Megyei Temetkezési Kft. ügyvezetője)

**Határidő:** a Közgyűlés 2023. márciusi ülése

***9./ Javaslat a Savaria Megyei Hatókörű Városi Múzeum igazgatói álláshelyére kiírandó pályázati felhívás elfogadására***

***Előadók:*** *Dr. Nemény András polgármester*

 *Horváth Soma alpolgármester*

**31/2023. (I. 26.) Kgy. számú határozat**

1. A Közgyűlés a Savaria Megyei Hatókörű Városi Múzeum igazgatói feladatainak ellátására pályázatot ír ki, egyúttal a pályázati felhívást az előterjesztés melléklete szerinti tartalommal elfogadja.

2. A Közgyűlés felhatalmazza a polgármestert a pályázati felhívásnak a 39/2020. (X.30.) EMMI rendelet 5. § (2) bekezdésében foglaltaknak megfelelő közzétételére.

3. A Közgyűlés az alábbi 4 személyt delegálja a pályázók személyes meghallgatását és a szakmai vélemény kialakítását biztosító szakmai bizottságba:

Putz Attila

Horváth Soma

Dr. Melega Miklós

Koczka Tibor

4. A Közgyűlés felkéri a szakmai bizottságot a pályázók személyes meghallgatására és a szakmai vélemény kialakítására.

**Felelős:** Dr. Nemény András polgármester

 Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (1-3. pont vonatkozásában)

 a pályázati felhívásban foglaltaknak megfelelően (4. pont vonatkozásában)

***10./ Javaslat háziorvosi praxissal kapcsolatos döntés meghozatalára***

***Előadók:*** *Dr. Nemény András polgármester*

 *Dr. László Győző alpolgármester*

***Meghívott:*** *Vigné Horváth Ilona, a Szombathelyi GESZ igazgatója*

**32/2023. (I.26.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathely, Markusovszky L. u. 8. szám alatti 21. számú felnőtt háziorvosi körzetben a háziorvosi feladatokat – az Országos Kórházi Főigazgatóság és a Magyar Orvosi Kamara támogató véleménye esetén - **Dr. Kovács Éva** lássa el **2023. július 1.** napjától.
2. A Közgyűlés felhatalmazza a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Kovács Évával kötendő 164/2015. (IV.16.) Kgy. sz. határozat szerinti előszerződés és a 340/2017. (XII.14.) Kgy. sz. határozat szerinti feladat-ellátási szerződés aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Vigné Horváth Ilona, a Szombathelyi Egészségügyi és Kulturális GESZ igazgatója/

**Határidő:** azonnal /az 1. pont vonatkozásában/

 2023. június 30. /a 2. pont vonatkozásában/

***11./ Tájékoztató a lejárt határidejű közgyűlési határozatok végrehajtásáról***

 ***Előadó:*** *Dr. Károlyi Ákos jegyző*

**33/2023. (I.26.) Kgy. számú határozat**

1. A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

2. A Közgyűlés jóváhagyja a 378/2022. (X.27.) Kgy. számú határozat határidejének 2023. március 31. napjára történő módosítását.

**Felelős:** Dr. Károlyi Ákos jegyző

(A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** a 2. pontban foglaltak szerint

***12./ Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről***

***Előadó:*** *Dr. Károlyi Ákos jegyző*

**34/2023. (I. 26.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:**  Dr. Károlyi Ákos jegyző

**Határidő:** azonnal